《赠黄太守 其一》
明代·程通

皇明一统大书元，正值邦侯入觐年。五马嘶风行白昼，六龙扶觐上青天。

朝中礼乐衣冠盛，阁下文章政事全。莫道颍川功第一，古今何代不生贤。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。